Milioner s ulice

***Milioner s ulice*** je britanska filmska drama snimljena 2008. u režiji Dannyja Boylea, a ko-režirao ga je u Indiji Loveleen Tandan. Simon Beaufoy je napisao scenarij kao adaptaciju romana Q & A iz 2005. koji je napisao indijski pisac i diplomata Vikas Swarup. Film je sniman u Indiji, a to je priča o Jamalu Maliku, mladiću iz Dharavija siromašne četvrti Bombaja koji se pojavljuje u indijskoj verziji kviza Ko želi biti milioner? i premašuje očekivanja ljudi, čime budi sumnju domaćina kviza i policijskih službenika. Film kombinira elemente kriminala i avanture. Nakon svjetske premijere na Telluride filmskom festivalu i kasnije projekcije na Međunarodnom filmskom festivalu u Torontu i Londonskom filmskom festivalu, **Milioner s ulice** je doživio premijeru u Velikoj Britaniji, 9. januara 2009. u SAD-u 12. novembra 2008. Film je također premijerno prikazan u Bombaju 22. januara 2009. Film je bio nominiran za 10 Oscara i osvojio ih je ukupno 8, uključujući i one za najbolji film, najboljeg režisera, i najbolji adaptirani scenarij.

## Radnja 
Ovo je priča o Jamalu Maliku (Patel), 18 godina starom siročetu iz siromašnih četvrti Mumbaija, koji treba da doživi najveći dan svog života. Pred cijelom nacijom koja ga je gledala, on je samo sa jednim pitanjem blizu osvajanja nevjerovatnih 20 miliona rupija na indijskom kvizu "Ko želi biti milioner?"

Ali tokom pauze u noći, policija ga je uhapsila pod sumnjom varanja; kako bi jedna skitnica sa ulice mogla znati toliko? Očajan da dokaže svoju nevinost, Jamal priča priču o svom životu u sirotinjskoj četvrti gdje su on i njegov brat odrastali, o njihovim zajedničkim avanturama na putu, o sukobima s lokalnim bandama, i Latikom (Pinto), djevojkom koju je volio i izgubio. Svako poglavlje njegove priče otkriva ključ za odgovor na svako od pitanja kviza.

Svako poglavlje Jamalove slojevite priče otkriva gdje je naučio odgovore na kvizova naizgled nemoguća pitanja. Ali jedno pitanje ostaje misterija: šta ovaj mladi čovjek, koji je bez očite želje za bogatstvom, stvarno traži na kvizu?
Kada novi dan sviće, a Jamal se vraća da odgovori na konačno pitanje, inspektor i 60 miliona gledalaca će ubrzo saznati.

## Uloge 
* Dev Patel - odrasli Jamal
* Saurabh Shukla - narednik Srinivas
* Anil Kapoor - Prem
* Rajendranath Zutshi - režiser
* Jeneva Talwar - Vision Mixer
* Freida Pinto - odrasla Latika
* Irfan Khan - policijski inspektor
* Azharuddin Mohammed Ismail - najmlađi Salim
* Ayush Mahesh Khedekar - najmlađi Jamal 

## Nagrade 
### Oskari 
* Oskar za najbolji film
* Danny Boyle - Oskar za najbolju režiju
* Anthony Dodd Mantle - Oskar za najbolju fotografiju
* Chris Dickens - Oskar za najbolju montažu
* A.R. Rahman - Oskar za najbolju muziku
* A.R. Rahman, Gulzar - Oskar za najbolju pjesmu
* Ian Tapp, Richard Pryke, Resul Pookutty - Oskar za najbolji zvuk
* Simon Beaufoy - Oskar za najbolji adaptirani scenarij
 
### BAFTA 
* Najbolji film
* Anthony Dodd Mantle - najbolja fotografija
* Danny Boyle - najbolja režija
* Chris Dickens - najbolja montaža
* A.R. Rahman - najbolja muzika
* Simon Beaufoy - najbolji adaptirani scenarij
* Ian Tapp, Richard Pryke, Resul Pookutty - najbolji zvuk

### Zlatni Globus 
* Najbolji film 
* Danny Boyle - najbolja režija
* A.R. Rahman - najbolja muzika
* Simon Beaufoy - najbolji scenarij

### Ostale nagrade 
* **Najbolji film** - nagrade Udruženja filmskih kritičara Bostona, Dallasa, Australije, Floride, Kansas Cityja, Londona, Phoenixa, San Diega, Washingtona DC
* **Danny Boyle** - najbolja režija - nagrade Udruženja filmskih kritičara centralnog Ohija, Chicaga, Dallasa, Floride, Italije, Londona, Los Angelesa, Phoenixa, San Diega, Washingtona DC
* Simon Beaufoy - najbolji scenarij - nagrade Udruženja filmskih kritičara centralnog Ohija, Chicaga, Floride, Kansas Cityja, Londona, Phoenixa, San Diega, Washingtona DC
* **A.R. Rahman** - najbolja muzika - nagrade Udruženja filmskih kritičara Los Angelesa, San Diega, 
* **Dev Patel** - najbolji glumac - nagrade Udruženja filmskih kritičara Phoenixa, Washingtona DC
* **Anthony Dodd Mantle** - najbolja fotografija - nagrade Udruženja filmskih kritičara New Yorka, San Diega
* Najbolji strani film - nagrada "Amanda" (Norveška)
* Chris Dickens - najbolja montaža - Udruženje američkih montažera
* Anthony Dodd Mantle - najbolja fotografija - Društvo američkih fotografa
* Danny Boyle - najbolja režija - Filmski festival u Austinu
* Simon Beaufoy - najbolji scenarista - Filmski festival u Austinu
* Najbolji nezavisni film - nagrada Britanskog nezavisnog filma
* Danny Boyle - najbolji režiser - nagrada Britanskog nezavisnog filma
* Dev Patel - najbolji novajlija u filmu - nagrada Britanskog nezavisnog filma
* Najbolji evropski film - nagrada "David di Donatello"
* Danny Boyle - najbolji režiser - nagrada Udruženja američkih režisera
* Najbolji strani film - nagrada "Zlatni orao" (Rusija)
* Najbolji evropski film - nagrada "Goya"
* A.R. Rahman, Gulzar - najbolja filmska muzika - nagrada Grammy
* Freida Pinto - najbolja glumica - nagrada Filmskog festivala Palm Springsa
* Najbolji ne-američki film - nagrada Robert Festivala
* Najbolji strani film - nagrada Filmskog festivala St. Louisa
* Simon Beaufoy - najbolji scenarista - nagrada Udruženja američkih pisaca 

## Zanimljivosti 
* Mercedes-Benz je tražio da njegovi logotipi budu uklonjeni u scenama koje se odvijaju u siromašnim četvrtima. Firma, prema tvrdnji Dannyja Boylea, nije željela biti povezana sa siromašnim područjem, bojeći se da bi mogli pokvariti svoj ​​imidž.
* Režiser Danny Boyle ostavio novac na bankovnom računu za trojicu dječaka glumaca i da će im biti isplaćeno nakon završetka osnovne škole, sa 16 godina. Producentska firma je platila vozača koji će voziti djecu u školu svakodnevno sve dok ne napune 16 godina.
* Filmu je isprva bio namijenjen PG-13 rejting. Na kraju, dobio je R rejting zbog svog intenzivnog tona. Zbog nedostatka vremena ili novca za žalbe, film je pušten sa dodijeljenim rejtingom.
* A.R. Rahmanu je trebalo samo 20 dana da komponuje cijelu filmsku muziku.
* Longiness Fernandes je bio koreograf za plesne scene postavljene za pjesmu "Jai Ho", koja se mogla čuti na završetku filma. No, njegovo ime je greškom izostavljeno u kreditima filma. Nezadovoljan s tim, Longiness preskače premijere filma. Danny Boyle je također bio uzrujan zbog ove greške i obećao je Longinessu da će greška biti ispravljena, i to u stilu. Dok je prihvaćao Oskara za najboljeg režisera, on je priznao svoju grešku pred publikom i zahvalio se Longinessu. Pjesma "Jai Ho" je također osvojila Oscara za najbolju pjesmu autora AR Rahmana i Gulzara.
* Indijski diplomata Vikas Swarup je napisao svoj prvi roman 'Q i A' nakon što je bio nadahnut profesorom Sugatom Mitrom koji je napravio eksperiment "rupa u zidu", koji je postavio kioske s kompjuterima u indijskim četvrtima, tako da ih svako može koristiti i imati pristup internetu. Roman je zatim bio prilagođen za scenarij filma. "Rupa u zidu" eksperiment je kasnije prerastao u organizaciju "Rupa u zidu obrazovanja Limited (HiWEL), koja ima 300 kioska na raspolaganju za više od 300,000 djece u Indiji i nekoliko afričkih zemalja. 
* Ovo je bio prvi strani film koji je osvojio Oscara za najbolji film još od Posljednjeg kineskog cara iz 1988. Nijedan od ovih filmova nije proizveden niti podržan od strane velikih američkih filmskih studija.

## Kritike 
## Reference 
## Vanjski linkovi 
* 

Kategorija:Filmovi iz 2008.
Kategorija:Britanski filmovi
Kategorija:Britanski dramski filmovi
Kategorija:Britansko-indijski filmovi
Kategorija:Filmovi s radnjom u Mumbaiju
Kategorija:Filmovi snimljeni u Indiji
Kategorija:Filmovi zasnovani na romanu
Kategorija:Filmovi u režiji Dannyja Boylea
Kategorija:Filmovi koji su dobili Oscar za najbolju režiju
Kategorija:Filmovi koji su dobili Oscar za najbolji adaptirani scenarij
Kategorija:Filmovi koji su dobili Oscar za najbolju montažu
Kategorija:Filmovi koji su dobili Oscar za najbolju fotografiju
Kategorija:Filmovi koji su dobili Oscar za najbolje miksanje zvuka
Kategorija:Filmovi koji su dobili Oscar za najbolju originalnu muziku
Kategorija:Filmovi koji su dobili Oscar za najbolju originalnu pjesmu
Kategorija:Filmovi 20th Century Foxa
Kategorija:Filmovi Film4 Productionsa
Kategorija:Pathé filmovi
Kategorija:Filmovi na hindskom jeziku
Kategorija:Filmovi koji su dobili Zlatni globus za najboljeg redatelja
Kategorija:Filmovi koji su dobili Zlatni globus za najbolji scenarij
Kategorija:Filmovi koji su dobili Zlatni globus za najbolju originalnu muziku
Kategorija:Filmovi Icon Productionsa